ཟླ་པ་འཆར་བ་དང་ལྷ་ས་དང་ལྷོ་ཁར་ཕེབས་མཇུག་འགྲིལ་ནས་པཎ་ཆེན་རིན་པོ་ཆེ་གཞིས་རྩེར་ཕེབས་ཏེ་མུ་མཐུད་ཆོས་ཕྱོགས་དང་སྤྱི་ཚོགས་ཀྱི་བྱེད་སྒོ་སྤེལ་གནང་བ་རེད།བསམ་གྲུབ་རྩེ་ཆུས་དང་པ་སྣམ་རྫོང་དུ་པཎ་ཆེན་རིན་པོ་ཆེ་སྡོང་ཕྲུག་ར་བའི་རྟེན་གཞི་དང་།སྔོ་ཚལ་དྲོད་ཁང་ཆེ་མོ།ཁེ་ལས་ཀྱི་འཁོར་ཁང་བཅས་སུ་ཕེབས་ནས་ས་ཆ་དེ་གའི་ཐོན་ལས་འཕེལ་རྒྱས་དང་དབུལ་སྒྲོལ་འགག་སྒྲོལ་ལས་ཀར་འཚམས་འདྲི་དང་བརྟག་ཞིབ་གནང་བ་རེད།ཐང་རྒོད་སྔོ་ལྗང་ཅན་དུ་གྱུར་པ་དང་།ཀྭ་རིགས་ཀྱི་དྲི་ཞིམ་འཐུལ་བ།ཞིང་པར་འབབ་འཕར་བྱུང་བ་བཅས་དགའ་འོས་པའི་རྣམ་པ་གཟིགས་སྐབས།པཎ་ཆེན་རིན་པོ་ཆེས་ས་ཆ་དེའི་རིམ་ཁག་ཏང་ཨུད་དང་སྲིད་གཞུང་གི་འགོ་ཁྲིད་འོག་འགོ་འཛུགས་ས་མཐོ་པོ་ནས་འཕེལ་རྒྱས་ཀྱི་བྱེད་ཐབས་ཁག་འཆར་འགོད་བྱས་པར་བསྔགས་བརྗོད་ཆེན་པོ་གནང་བ་དང་།ས་ཆ་དེ་གའི་དཔལ་འབྱོར་འཕེལ་རྒྱས་དང་སྣོད་བཅུད་སྲུང་སྐྱོང་གཉིས་ཕན་གྱི་གྲུབ་འབྲས་ཐོབ་པར་བཀྲ་ཤིས་བདེ་ལེགས་ཞུས་པ་དང་འབྲེལ།ཚང་མས་མཛེས་སྡུག་ལྡན་པའི་འཚོ་བར་བཅངས་པའི་མི་དམངས་ཀྱི་རེ་འདོད་འབད་འཐབ་དམིགས་ཚད་ལ་བརྩིས་ནས་གནད་སྨིན་དབུལ་སྐྱོར་རྣམ་གྲངས་དང་ཡུལ་སྐོར་གསར་སྤེལ་ཟུང་འབྲེལ་ཡག་པོ་དང་སྣོད་བཅུད་རྣམ་གྲངས་འཛུགས་སྐྲུན་བརྒྱུད་ཁོར་ཡུག་མཛེས་སྡུག་ལྡན་པ་དང་།འཚོ་བ་མཛེས་སྡུག་ལྡན་པ།མི་སེམས་སྐྱིད་སྣང་དོད་པ་བཅས་ལ་སྐུལ་འདེད་གཏོང་དགོས་པའི་ཐུགས་རེ་གནང་བ་རེད།